नई दिल्ली : अल्पसंख्यकों युवाओं के कौशल एवं शैक्षणिक विकास के मकसद से राजस्थान के अलवर में प्रस्तावित ‘विश्वस्तरीय अल्पसंख्यक शिक्षण संस्थान’ का निर्माण कार्य अगले महीने की शुरुआत से आरंभ होगा और इसे 2021 तक पूरा करने का लक्ष्य रखा गया है। अल्पसंख्यक कार्य मंत्रालय के अधिकारियों के मुताबिक सितंबर महीने के पहले पखवाड़े में इस संस्थान की आधारशिला रखी जाएगी, हालांकि तरीख अभी तय नहीं हुई है। अलवर में इस संस्थान का निर्माण 100 एकड़ के क्षेत्र में होगा।